د افغانی سرې میاشتې ټولنې ارزګان کی د پاکستان څخه د راستانه سویو« ۸۱ » کورنیو سره د اوړو مرسته وکړه. پنجشنبه د روان ۱۴۵۵ هجری قمری کال د ربیع الثانی میاشتې ۲۵ مه نیټه، چی د ۱۴۰۲ لمریز کال د عقرب میاشتې له ۱۸ مې نیټې سره سمون لری، د ارزګان ولایت د افغانی سرې میاشتې ټولنې نماینده ګۍ ریاست په تخنیکی همکارۍ او د ارزګان د حوادثو ریاست په مالی ملاتړ چمتو سوې مرسته په ګډه او همږغۍ سره د پاکستان هېواد څخه د تازه راغلیو«۸۱» یو اتیا کورنیو سره د اوړو مرسته وکړه، چی هرې یوې کورنۍ ته (۱۰۰) سل کیلو اوړه ورکول سوه. افغان کډوال د افغانی سرې میاشتې ټولنې د مرستو خوښ دی او له نورو بنسټونو غواړی چی لاسنیوی یې وکړی. د ارزګان ولایت د افغانی سرې میاشتې ټولنې نماینده ګۍ ریاست د نشراتو او خپرونو مدیریت!